Det Hvide Fyr i Skagen
Det Hvide Fyr i Skagen, Det Hvide Fyr i Skagen, Danmarks ældste grundmurede fyr, umiddelbart nord for Skagen by. Det er tegnet af Philip de Lange, er 21 m højt og blev tændt første gang den 14.10.1747.
Fyret er opført i røde mursten, men blev i begyndelsen af 1800-t kalket hvidt. Lyskilden var kulbaseret i en fyrpande på tårnets top. Kullene blev hejst op via en indvendig skakt. I 1835 blev fyret forsynet med parabolspejle, og kullene blev erstattet af rapsolie. 
I 1858 blev fyret erstattet af Skagen Fyr - Det Grå Fyr - opført 2 km nord for Det Hvide Fyr. Fyrboligerne blev nedrevet 1860, og Det Hvide Fyr blev fra 1871 brugt som signalstation, betjent fra Det Grå Fyr, idet ophængte signalkugler fortalte de søfarende om isforhold og evt. manglende fyrskibe.
I 1960 blev Det Hvide Fyr ført tilbage til sit oprindelige udseende. Fyret er fredet og bruges i dag til skiftende kunstudstillinger.
Adresse: Gl. Fyrvej, 9990 Skagen.